Wilhelm Lehmbruck: Mor og barn, (Madonna), 1910
Wilhelm Lehmbruck: *Die Kniende*, (1911)
**Wilhelm Lehmbruck** (født 4. januar 1881 i Meiderich ved Duisburg, død 25. mars 1919 i Berlin) var en tysk billedhogger og grafiker.

Liv og virke
------------

### Bakgrunn

Han vokste opp som fjerde barn i en gruvearbeiderfamilie. Da faren døde i 1899, fikk han plass på kunsthåndverksskolen i Düsseldorf etter anbefaling fra en av folkeskolelærerne. Han tjente til livsoppholdet ved å lage illustrasjoner til vitenskapelige verker, samt som dekorasjonsmaler. To år senere kom han inn på Düsseldorfs kunstakademi der han ble opptatt til mesterklassen.

### Kunstnerisk karriere

Etter endt studium i 1906, ble han medlem av den lokale kunstnerforeningen, og den franske Société Nationale des Beaux-Arts, som holdt en større utstilling i *Grand Palais* i 1907, hvor han fikk vist bilder for et internasjonalt publikum.

Han ble gift i 1908, og fikk en sønn *(Gustav Wilhelm)* året etter. I 1910 flyttet familien til Paris med pengestøtte fra en kunstsamler. Han ble da kjent med miljøet rundt Picasso, og andre ledende i tiden. Han deltok på utstillinger i Berlin, Köln og München. Sønnen *Manfred* ble født i Paris 1913, samtidig med at hans bilder ble utstilt også i USA (New York City, Boston og Chicago).

I 1914 hadde han sin første separatutstilling i Galerie Paul Lavesque i Paris.

Samme år brøt første verdenskrig ut, og han ble utkalt til sanitetstjeneste i et krigslasarett i Berlin. Arbeidene han laget i denne tiden regnes for høydepunkter i hans kunstneriske utvikling.

Wilhelm Lehmbruck: *Der Gestürzte* (den falne), 1915/16
Mentalt gikk krigens lidelser sterkt inn på ham. Han ble deprimert og flyktet til Zürich i 1916, og innredet et atelier der. Da krigen var slutt, dro han tilbake til Berlin, der han ble valgt som medlem av det *prøyssiske Akademie der Künste*. Han ble ikke lettere til sinns, og den 25. mars 1919 gjorde han slutt på livet. Noen av arbeidene hans ble stilt på entartete-utstillingen i München i 1937. I alt 35 av arbeidene ble inndradd.

Verkene hans er nå utstilt i Lehmbruck-Museum i Duisburg. Bygningen er tegnet av hans sønn, arkitekten Manfred Lehmbruck.

### Skulpturene

Lehmbrucks billedhoggerarbeider var hovedsakelig av menneskelige kropper. De er både naturalistisk framstilt, og samtidig ekspresjonistisk preget. Han uttrykte lidelse og anonymiserte de lidende.

Han gjorde ofte i skulpturene sine det samme som Amedeo Modigliani gjorde i maleriene, nemlig å forlenge kroppene i forhold til bredden.

Wilhelm Lehmbrucks *Kniende* ble brukt som blikkfang og stemningsskapende element ved den første (1955) og tredje (1964) documenta-utstillingen i Kassel.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Wilhelm-Lehmbruck, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 3. mai 2014[Hentet fra Wikidata]
3. 1 2   Benezit Dictionary of Artists, «Wilhelm Lehmbruck», Benezit-ID B00106953[Hentet fra Wikidata]
4. 1 2   SIKART, «Wilhelm Lehmbruck», SIKART ID 9608170[Hentet fra Wikidata]
5. 1 2   Store sovjetiske encyklopedi (1969–1978), avsnitt, vers eller paragraf Лембрук Вильгельм, besøkt 28. september 2015[Hentet fra Wikidata]
6. ↑   LIBRIS, libris.kb.se, utgitt 26. mars 2018, besøkt 24. august 2018[Hentet fra Wikidata]
7. ↑   Museum of Modern Arts online samling, MoMA kunstner-ID 3464, besøkt 4. desember 2019[Hentet fra Wikidata]
8. ↑  Beslagene:

Eksterne lenker
---------------

* (en) Wilhelm Lehmbruck – kategori av bilder, video eller lyd på Commons Rediger på Wikidata
* (de) Verk av og om Wilhelm Lehmbruck i katalogen til det tyske nasjonalbiblioteket
* 

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISNI **·** BNF **·** BNF **·** BNF (data) **·** BNF (data) **·** LIBRIS **·** SUDOC **·** ULAN **·** NLA **·** NKC **·** BNE **·** SIKART **·** KulturNav
 |

Portal: Andre verdenskrig